Må ikke forveksles med russisk kors.
Russisk-ortodokst kors er et latinsk kors med en mindre tverrbjelke over den store og kort, skråstilt tverrarm nede på korsstolpen.
**Russisk-ortodokst kors**, også kalt **ortodokst kors**, **den russisk-ortodokse kirkes kors**, **gresk-russisk kors** og (feilaktig) russisk kors, er en type kors som brukes som kristent symbol i den ortodokse kirken, særlig i den russisk-ortodokse. Korset er formet som et patriarkkors (dobbeltkors, det vil si et latinsk kors med en mindre tverrbjelke over tverrbjelken) med en kort, skråstilt tverrarm eller bjelke nede på korsstolpen. 

Russisk kors, et seksenders kors med skråstilt tverrstang, erstattet fra 1654 det ortodokse korset med åtte korsender.

Tverrbjelkenes symbolske betydning
----------------------------------

Ortodokst kors (Svidník, Slovakia)
Den øverste, korte bjelken representerer skiltet som ble hengt over Jesus da han ble korsfestet med akronymet *INRI* (latin for *Iesus Nazarenus Rex Iudaeorum*, «Jesus fra Nasaret, jødenes konge»). Den nederste, skåstilte tverrbjelken kan tolkes på flere måter. Den kan forestille en stilisert fotstøtte sett i perspektiv, men også representere de to røverne som ble korsfestet ved siden av Jesus på Golgata (den angrende Dismas valgte Gud og kom opp til Himmelen, Gestas gjorde det ikke). Andre anekdoter sier at bjelken antyder at Jesus hadde bein med forskjellig lengde eller at det skjedde et jordskjelv da han døde. En mer sannsynlig forklaring for opphavet til bjelken er at den danner et andreaskors med stolpen som tegn på apostelen Andreas som kristnet Russland og er landets skytshelgen. Den skråstilte bjelken kan også tolkes som en vekt, der Jesus er den som «veier sjelene» og korsdøden det som bringer rettferdighet.

Det finnes flere formvarianter av russisk kors, deriblant en uten tverrbjelke øverst og en med denne bjelken plassert på toppen av stolpen, som på et tau-kors.

Eksempler på bruk
-----------------

* Det ortodokse, skoltesamiske Sankt Georgs kapell i Neiden i Finnmark er et ørlite bønnehus og gravkapell som opprinnelig ble bygd i 1565Det ortodokse, skoltesamiske Sankt Georgs kapell i Neiden i Finnmark er et ørlite bønnehus og gravkapell som opprinnelig ble bygd i 1565
* Russlands riksvåpen 1577 med russisk kors over krone og dobbeltørn med hjerteskjold med Sankt Georg til hest og drageRusslands riksvåpen 1577 med russisk kors over krone og dobbeltørn med hjerteskjold med Sankt Georg til hest og drage
* Ikonmaleri med krusifiks av Jesus med jomfru Maria og evangelisten Johannes (kalt teologen Johannes i den østlige kirken) i Maria himmelfarts kirke i Kondopoga i Karelia i RusslandIkonmaleri med krusifiks av Jesus med jomfru Maria og evangelisten Johannes (kalt *teologen Johannes* i den østlige kirken) i Maria himmelfarts kirke i Kondopoga i Karelia i Russland
* Russisk kors: Våpenskjold for guvernementet Kherson (på russisk Херсонская губерния, Khersonskaja gubernija) i Det russiske keiserdømmet 1878Russisk kors: Våpenskjold for guvernementet Kherson (på russisk Херсонская губерния, *Khersonskaja gubernija*) i Det russiske keiserdømmet 1878
* Kors i kobber typisk for de gammeltroende, religionssamfunn som siden 1600-tallet har brutt med Den russisk-ortodokse kirkenKors i kobber typisk for de gammeltroende, religionssamfunn som siden 1600-tallet har brutt med Den russisk-ortodokse kirken
* Kors som tilhører en russisk-ortodoks prestKors som tilhører en russisk-ortodoks prest
* Den russiske kirkegården i Sainte-Geneviève-des-Bois, gravlund utenfor Paris for flere framstående russiske emigranterDen russiske kirkegården i Sainte-Geneviève-des-Bois, gravlund utenfor Paris for flere framstående russiske emigranter

Se også
-------

* Kors
* Patriarkkors, lothringenkors, dobbeltkors

Referanser
----------

1. ↑  Ursin, J. (1975). *Kristne symboler: en håndbok*. [Oslo]: Land og Kirke. s. 90. ISBN 8205081719.
2. ↑  Kors-plansje (på engelsk)
3. ↑  McGuckin, John Anthony (2011). «Cross». I John Anthony McGuckin. *The encyclopedia of Eastern Orthodox Christianity*. 1. John Wiley and Sons. s. 170. ISBN 978-1-4051-8539-4.

Eksterne lenker
---------------

* (en) Russian Orthodox cross – kategori av bilder, video eller lyd på Commons Rediger på Wikidata